CELEX: 32018D0490
Language: ro
Date: 2018-03-21 00:00:00
Title: Decizia de punere în aplicare (UE) 2018/490 a Comisiei din 21 martie 2018 de abrogare a Deciziei 2007/365/CE a Comisiei privind măsurile de urgență pentru prevenirea introducerii și răspândirii în Comunitate a Rhynchophorus ferrugineus (Olivier) [notificată cu numărul C(2018) 1607]

23.3.2018   
            
            
               RO
            
            
               Jurnalul Oficial al Uniunii Europene
            
            
               L 81/22
            
         DECIZIA DE PUNERE ÎN APLICARE (UE) 2018/490 A COMISIEI
   din 21 martie 2018
   de abrogare a Deciziei 2007/365/CE a Comisiei privind măsurile de urgență pentru prevenirea introducerii și răspândirii în Comunitate a Rhynchophorus ferrugineus (Olivier)
   
      
         [notificată cu numărul C(2018) 1607]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) a patra teză,
   întrucât:
   
               (1)
            
            
               În pofida măsurilor stabilite prin Decizia 2007/365/CE a Comisiei (2) pentru a preveni introducerea și răspândirea în Uniune a Rhynchophorus ferrugineus (Olivier), din anchetele anuale efectuate de statele membre în temeiul deciziei respective rezultă că organismul este în prezent răspândit în cea mai mare parte a zonei amenințate.
            
         
               (2)
            
            
               Ca urmare, nu este fezabil să se prevină în continuare introducerea și răspândirea sa în cea mai mare parte a teritoriului Uniunii.
            
         
               (3)
            
            
               Prin urmare, Decizia 2007/365/CE ar trebui să fie abrogată.
            
         
               (4)
            
            
               Prezenta decizie ar trebui să se aplice de la aceeași dată ca și data aplicării Directivei de punere în aplicare (UE) 2018/484 a Comisiei (3) pentru a se asigura coerența cu dispozițiile directivei respective.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia 2007/365/CE se abrogă.
   Articolul 2
   Prezenta decizie se aplică de la 1 octombrie 2018.
   Articolul 3
   Prezenta decizie se adresează statelor membre.
   
      Adoptată la Bruxelles, 21 martie 2018.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia 2007/365/CE a Comisiei din 25 mai 2007 privind măsurile de urgență pentru prevenirea introducerii și răspândirii în Comunitate a Rhynchophorus ferrugineus (Olivier) (JO L 139, 31.5.2007, p. 24).
   
      (3)  Directiva de punere în aplicare (UE) 2018/484 a Comisiei din 21 martie 2018 de modificare a Directivei 93/49/CEE în ceea ce privește cerințele pe care trebuie să le îndeplinească materialul de înmulțire din anumite genuri sau specii de Palmae în ceea ce privește Rhynchophorus ferrugineus (Olivier) (a se vedea pagina 10 din prezentul Jurnal Oficial)